Eléni Daniilídou

Eléni ”Léna” Daniilídou (; s. 19. syyskuuta 1982 Chaniá, Kreeta) on kreikkalainen tennispelaaja. Hän on parhaimmillaan ollut WTA-maailmanlistalla kaksinpelissä sijalla 14 ja nelinpelissä sijalla 21. Daniilídou on voittanut viisi WTA-kaksinpeliturnausta ja kolme WTA-nelinpeliturnausta. Hän on selviytynyt kolme kertaa Grand Slam -turnauksen neljännelle kierrokselle.

 Ura 
Daniilídou selviytyi ensimmäisen kerran Grand Slam -turnauksen pääsarjaan vuonna 2001 Wimbledonin tennisturnauksessa. Kesäkuussa 2002 hän voitti ensimmäisen WTA-turnauksensa 's-Hertogenboschissa. Turnauksen välierissä hän voitti silloisen maailmanlistan seitsemänneksi sijoitetun Justine Heninin ja finaalissa Jelena Dementjevan. Wimbledonissa 2002 Daniilídou selviytyi neljännelle kierrokselle. Hän hävisi neljännen kierroksen ottelunsa Jennifer Capriatille lukemin 6–1, 3–6, 6–1.

Daniilídou voitti Aucklandin WTA-turnauksen tammikuussa 2003. Australian avoimissa 2003 hän selviytyi neljännelle kierrokselle. Silloinen maailmanlistan ykkönen Serena Williams voitti hänet neljännellä kierroksella lukemin 6–4, 6–1. Sekanelinpelissä hän selviytyi parinsa Todd Woodbridgen kanssa finaaliin asti. Finaalin he kuitenkin hävisivät Martina Navrátiloválle ja Leander Paesille lukemin 6–4, 7–5.

Tammikuussa 2004 Daniilídou uusi Aucklandin WTA-turnauksen voittonsa. Yhdysvaltain avoimissa 2004 hän selviytyi kolmannen kerran Grand Slam -turnauksen neljännelle kierrokselle. Neljännellä kierroksellä hän hävisi Shinobu Asagoelle numeroin 7–6(4), 4–6, 6–3.

Lokakuussa 2006 Daniilídou voitti Soulin WTA-turnauksen. Turnauksen finaalissa hän voitti Ai Sugiyaman lukemin 6–3, 2–6, 7–6(3). Toistaiseksi viimeisen ja viidennen WTA-turnausvoittonsa Daniilídou voitti Hobartilla tammikuussa 2008 Vera Zvonarjovan joutuessa luovuttamaan finaalin.

 Turnausvoitot 

 Kaksinpeli (5) 

Ennen vuotta 2009Vuoden 2009 jälkeenGrand Slam -turnaukset (0)Olympiakulta (0)WTA Championships (0)Tier I (0)Premier Mandatory (0)Tier II (0)Premier 5 (0)Tier III (1)Premier (0)Tier IV & V (4)International (0)

NroPvmTurnausPaikkaKenttäVastustajaTulos 1. 22. kesäkuuta 2002 Ordina Open 's-Hertogenbosch, Alankomaat Ruoho  Jelena Dementjeva 3–6, 6–2, 6–3 2. 5. tammikuuta 2003 ASB Classic Auckland, Uusi-Seelanti Kova  Cho Yoon-jeong 6–4, 4–6, 7–6(2) 3. 10. tammikuuta 2004 ASB Classic Auckland, Uusi-Seelanti Kova  Ashley Harkleroad 6–3, 6–2 4. 1. lokakuuta 2006 Hansol Korea Open Soul, Korean tasavalta Kova  Ai Sugiyama 6–3, 2–6, 7–6(3) 5. 11. tammikuuta 2008 Moorilla Hobart International Hobart, Australia Kova  Vera Zvonarjova luovutusvoitto

 Nelinpeli (3) 

Ennen vuotta 2009Vuoden 2009 jälkeenGrand Slam -turnaukset (0)Olympiakulta (0)WTA Championships (0)Tier I (0)Premier Mandatory (0)Tier II (1)Premier 5 (0)Tier III (0)Premier (0)Tier IV & V (0)International (2)

NroPvmTurnausPaikkaKenttäPariVastustajaTulos 1. 12. kesäkuuta 2004 Bank of the West Classic Stanford, Yhdysvallat Kova  Nicole Pratt  Iveta Benešová  Claudine Schaul 6–2, 6–4 2. 26. heinäkuuta 2010 İstanbul Cup Istanbul, Turkki Kova  Jasmin Wöhr  Marija Kondratjeva  Vladimíra Uhlířová 6–4, 1–6, 11–9 3. 12. syyskuuta 2011 Tashkent Open Taškent, Uzbekistan Kova  Vitalia Diatšenko  Ljudmila Kitšenok  Nadija Kitšenok 6–4, 6–3

 Lähteet 


 Aiheesta muualla 

 Eléni Daniilídoun kotisivut

Luokka:Elävät henkilöt
Luokka:Kreikkalaiset tennispelaajat
Luokka:Vuonna 1982 syntyneet